(Návrh)

**Zákon**

z ... 2019,

**ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 300/2005 Z. z. Trestný zákon v znení zákona č. 650/2005 Z. z., zákona č. 692/2006 Z. z., zákona č. 218/2007 Z. z., zákona č. 491/2008 Z. z., zákona č. 497/2008 Z. z., zákona č. 498/2008 Z. z., zákona č. 59/2009 Z. z., zákona č. 257/2009 Z. z., zákona č. 317/2009 Z. z., zákona č. 492/2009 Z. z., zákona č. 576/2009 Z. z., zákona č. 224/2010 Z. z., zákona č. 547/2010 Z. z., zákona č. 33/2011 Z. z., zákona č. 262/2011 Z. z., zákona č. 313/2011 Z. z., zákona č. 246/2012 Z. z., zákona č. 334/2012 Z. z., nálezu Ústavného súdu Slovenskej republiky č. 428/2012 Z. z., uznesenia Ústavného súdu Slovenskej republiky č. 189/2013 Z. z., zákona č. 204/2013 Z. z., zákona č. 1/2014 Z. z., nálezu Ústavného súdu Slovenskej republiky č. 260/2014 Z. z., zákona č. 73/2015 Z. z., zákona č. 78/2015 Z. z., zákona č. 87/2015 Z. z., zákona č. 174/2015 Z. z., zákona č. 397/2015 Z. z., zákona č. 398/2015 Z. z., zákona č. 440/2015 Z. z., zákona č. 444/2015 Z. z., zákona č. 91/2016 Z. z., zákona č. 125/2016 Z. z., zákona č. 316/2016 Z. z., zákona č. 264/2017 Z. z., zákona č. 274/2017 Z. z., zákona č. 161/2018 Z. z., zákona č. 321/2018 Z. z., zákona č. 35/2019 Z. z., nálezu Ústavného súdu Slovenskej republiky č. 38/2019 Z. z. a zákona č. 214/2019 Z. z. sa mení a dopĺňa takto:

**1.** § 20 vrátane nadpisu znie:

„§ 20

Spolupáchateľ

Ak bol trestný čin spáchaný spoločným konaním dvoch alebo viacerých osôb (spolupáchatelia), zodpovedá každá z nich, ako keby trestný čin spáchala sama.“.

**2.** V § 40 ods. 1 sa vypúšťa písmeno b).

Doterajšie písmená c) a d) sa označujú ako písmená b) a c).

**3.** V § 40 sa za odsek 1 vkladá nový odsek 2, ktorý znie:

„(2) Od potrestania páchateľa trestného činu možno upustiť, ak trestný čin spáchala osoba z donútenia v priamej súvislosti s tým, že bol na nej spáchaný trestný čin obchodovania s ľuďmi podľa § 179, trestný čin sexuálneho zneužívania podľa § 201 až 202, trestný čin týrania blízkej osoby a zverenej osoby podľa § 208 alebo trestný čin výroby detskej pornografie podľa § 368.“.

Doterajší odsek 2 sa označuje ako odsek 3.

**4.** V § 40 ods. 3 sa za slová „odseku 1“ vkladajú slová „alebo 2“.

**5.** § 61 sa dopĺňa odsekom 11, ktorý znie:

„(11) Trest zákazu činnosti začína plynúť dňom právoplatnosti rozhodnutia o jeho uložení. Ak bolo páchateľovi uložených viacero takých trestov s rovnakým predmetom zákazu, ktoré by podľa prvej vety plynuli aspoň sčasti súbežne, vykonávajú sa postupne podľa poradia právoplatnosti rozhodnutí o ich uložení, a to aj keď ide o takú sankciu uloženú v inom než trestnom konaní.“.

**6.** § 69 sa dopĺňa odsekom 6, ktorý znie:

„(6) Ak bolo odsúdenému uložených viacero trestov zákazu činnosti s rovnakým predmetom zákazu, ktorých výkon na seba nadväzuje, možno podmienečne upustiť od výkonu trestu zákazu činnosti po uplynutí súčtu pomerných častí uložených trestov podľa odseku 1 a celej výmery trestu uloženého podľa § 61 ods. 3; na posúdenie splnenia tejto podmienky nemá vplyv zahladenie odsúdenia. Ak je jedným z uložených trestov trest zákazu činnosti na doživotie, podmienečné upustenie od výkonu zvyšku trestu zákazu činnosti je vylúčené.“.

**7.** V § 73 ods. 1 sa slová „§ 40 ods. 1 písm. d)“ nahrádzajú slovami „§ 40 ods. 1 písm. c)“.

**8.** V § 87 ods. 2 písm. e) sa na konci vkladá čiarka a pripájajú sa tieto slová: „okrem prerušenia trestného stíhania z dôvodu, že sa nepodarilo zistiť skutočnosti oprávňujúce vykonať trestné stíhanie proti určitej osobe.“.

**9.** V § 124 ods. 3 sa bodka na konci nahrádza bodkočiarkou a pripájajú sa tieto slová: „ak škodu nemožno takým spôsobom spoľahlivo zistiť, postupuje sa podľa druhej vety odseku 1.“.

**10.** V § 170a ods. 2 písm. a) sa slová „v predchádzajúcich dvanástich mesiacoch odsúdený“ nahrádzajú slovami „v predchádzajúcich dvadsiatich štyroch mesiacoch odsúdený“.

**11.** V § 170b ods. 3 písm. a) a § 176 ods. 2 písm. a) sa slová „dvanástich mesiacoch za taký čin odsúdený“ nahrádzajú slovami „dvadsiatich štyroch mesiacoch za taký čin odsúdený“.

**12.** V § 179 ods. 3 písm. e) sa vypúšťa slovo „alebo“.

**13.** V § 179 ods. 3 písm. f) sa bodka na konci nahrádza čiarkou a pripája sa slovo „alebo“.

**14.** V § 179 sa odsek 3 dopĺňa písmenom g), ktoré znie:

„g) spoločným konaním najmenej dvoch osôb.“.

**15.** V § 199 ods. 2 písm. c) sa vypúšťa slovo „alebo“.

**16.** V § 199 sa odsek 2 dopĺňa písmenami e) a f), ktoré znejú:

„e) spoločným konaním najmenej dvoch osôb, alebo

f) a bezprostredne ním ohrozí život dieťaťa.“.

**17.** V § 200 ods. 2 písm. c) sa vypúšťa slovo „alebo“.

**18.** V § 200 sa odsek 2 dopĺňa písmenami e) a f), ktoré znejú:

„e) spoločným konaním najmenej dvoch osôb, alebo

f) a bezprostredne ním ohrozí život dieťaťa.“.

**19.** V § 201 ods. 2 písm. b) sa vypúšťa slovo „alebo“.

**20.** V § 201 sa odsek 2 dopĺňa písmenami d) a e), ktoré znejú:

„d) spoločným konaním najmenej dvoch osôb, alebo

e) a bezprostredne ním ohrozí život dieťaťa.“.

**21.** Doterajší text § 201b sa označuje ako odsek 1 a dopĺňa sa odsekom 2, ktorý znie:

„(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 spoločným konaním najmenej dvoch osôb.“.

**22.** V § 202 odsek 2 znie:

„(2) Odňatím slobody na dva roky až osem rokov sa páchateľ potrestá, ak spácha čin uvedený v odseku 1

a) s použitím nátlaku,

b) spoločným konaním najmenej dvoch osôb, alebo

c) a bezprostredne ním ohrozí život dieťaťa.“.

**23.** V § 241 ods. 1 sa za slovo „prijme“ vkladá čiarka a slová „vyžiada si“.

**24.** V § 249 ods. 1 sa za slovom „premiestni“ vkladá čiarka a slová „sebe alebo inému zadováži“.

**25.** V § 249a ods. 1 sa slovo „vyrobí“ nahrádza slovom „vyhotoví“.

**26.** V § 251a ods. 1, § 299a ods. 2, § 302a ods. 2 písm. c), § 305 ods. 4 písm. e), § 306 ods. 2 písm. b) a § 336b ods. 3 písm. a) sa slová „dvadsiatich štyroch mesiacoch postihnutý“ nahrádzajú slovami „dvanástich mesiacoch postihnutý“.

**27.** V § 254 ods. 4 písmeno a) znie:

„a) v značnom rozsahu alebo ním spôsobí iný obzvlášť závažný následok, alebo“.

**28.** V § 254 ods. 5 písmeno a) znie:

„a) vo veľkom rozsahu, alebo“.

**29.** V § 259 ods. 2 úvodnej vete sa slová „v úmysle uvedenom v odseku 1“ nahrádzajú slovami „spácha čin uvedený v odseku 1 tak, že“.

**30.** V § 259 ods. 2 písm. b) sa za slová „odseku 1“ vkladajú slová „zatají, odstráni,“.

**31.**V § 266 ods. 1 prvej vete sa vypúšťajú slová „spôsobiť inému škodu alebo“.

**32.**V § 266 ods. 2 písmeno a) znie:

„a) ak je rozsah predpokladaného predmetu zákazky alebo predpokladanej hodnoty predmetu dražby značný,“.

**33.** V § 266 ods. 3 písmeno a) znie:

„a) ak je rozsah predpokladaného predmetu zákazky alebo predpokladanej hodnoty predmetu dražby veľký, alebo“.

**34.** V § 277 ods. 1 sa za slovo „jeden“ vkladá slovo „rok“.

**35.** V § 277 ods. 3 sa slová „ak činom uvedeným v odseku 1 spôsobí značnú škodu“ nahrádzajú slovami „ak spácha čin uvedený v odseku 1 v značnom rozsahu“.

**36.** V § 302 ods. 2 písm. a) sa slová „a vydá životné prostredie do nebezpečenstva vzniku väčšej škody“ nahrádzajú slovami „vo väčšom rozsahu“.

**37.** V § 302 ods. 2 písm. b) sa vypúšťa slovo „a“.

**38.** V § 304a ods. 1 sa za slovo „použije“ vkladajú slová „alebo vypustí do životného prostredia“.

**39.** V § 305 ods. 2 sa vypúšťajú slová „na lesnom alebo poľnohospodárskom pozemku,“.

**40.** Za § 305 sa vkladá § 305a, ktorý vrátane nadpisu znie:

„§ 305a

Porušovanie ochrany zvierat

(1) Kto, čo aj z nedbanlivosti, v rozpore so všeobecne záväznými právnymi predpismi na úseku veterinárnej starostlivosti dováža, vyváža, prepravuje, kupuje, predáva, drží, chová alebo inak nakladá so zvieratami vo väčšom rozsahu, potrestá sa odňatím slobody na šesť mesiacov až na tri roky.

(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1

a) závažnejším spôsobom konania,

b) z osobitného motívu,

c) v značnom rozsahu,

d) v úmysle získať pre seba alebo iného značný prospech, alebo

e) hoci bol za taký čin v predchádzajúcich dvadsiatich štyroch mesiacoch odsúdený alebo bol za obdobný čin v predchádzajúcich dvanástich mesiacoch postihnutý.

(3) Odňatím slobody na tri roky až osem rokov sa páchateľ potrestá, ak spácha čin uvedený v odseku 1

a) ako člen nebezpečného zoskupenia,

b) vo veľkom rozsahu, alebo

c) v úmysle získať pre seba alebo iného prospech veľkého rozsahu.“.

**41.** V § 368 ods. 2 písm. b) sa vypúšťa slovo „alebo“.

**42.** V § 368 sa odsek 2 dopĺňa písmenami d) a e), ktoré znejú:

„d) spoločným konaním najmenej dvoch osôb, alebo

e) a bezprostredne ním ohrozí život dieťaťa.“.

**43.** V § 422d ods. 1 sa za slovo „smeruje“ vkladajú slová „alebo v minulosti smerovalo“.

**Čl. II**

Zákon č. 301/2005 Z. z. Trestný poriadok v znení zákona č. 650/2005 Z. z., zákona č. 692/2006 Z. z., zákona č. 342/2007 Z. z., zákona č. 643/2007 Z. z., zákona č. 61/2008 Z. z., zákona č. 491/2008 Z. z., zákona č. 498/2008 Z. z., zákona č. 5/2009 Z. z., zákona č. 59/2009 Z. z., zákona č. 70/2009 Z. z., zákona č. 97/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 305/2009 Z. z., zákona č. 576/2009 Z. z., zákona č. 93/2010 Z. z., zákona č. 224/2010 Z. z., zákona č. 346/2010 Z. z., zákona č. 547/2010 Z. z., zákona č. 220/2011 Z. z., zákona č. 262/2011 Z. z., zákona č. 331/2011 Z. z., zákona č. 236/2012 Z. z., zákona č. 334/2012 Z. z., zákona č. 345/2012 Z. z., zákona č. 204/2013 Z. z., zákona č. 305/2013 Z. z., zákona č. 1/2014 Z. z., zákona č. 195/2014 Z. z., zákon č. 307/2014 Z. z., zákona č. 353/2014 Z. z., zákona č. 78/2015 Z. z., nálezu Ústavného súdu Slovenskej republiky č. 139/2015, zákona č. 174/2015 Z. z., zákona č. 397/2015 Z. z., zákona č. 398/2015 Z. z., zákona č. 401/2015 Z. z., zákona č. 440/2015 Z. z., zákona č. 444/2015 Z. z., zákona č. 91/2016 Z. z., zákona č. 125/2016 Z. z., zákona č. 316/2016 Z. z., zákona č. 152/2017 Z. z., zákona č. 236/2017 Z. z., zákona č. 274/2017 Z. z., zákona č. 161/2018 Z. z., zákona č. 314/2018 Z. z., zákona č. 321/2018 Z. z., zákona č. 3/2019 Z. z., zákona č. 6/2019 Z. z., zákona č. 35/2019 Z. z., zákona č. 54/2019 Z. z., zákona č. 214/2019 Z. z. a zákona č. 231/2019 Z. z. sa mení a dopĺňa takto:

**1.** V § 10 ods. 9 sa vypúšťa druhá až štvrtá veta.

**2.** § 28 sa dopĺňa odsekom 10, ktorý znie:

„(10) Ak s oznámením rozhodnutí uvedených v odsekoch 4 a 6 je spojený začiatok plynutia lehoty a je potrebné zabezpečiť písomný preklad takéhoto rozhodnutia, považuje sa rozhodnutie za oznámené až doručením jeho písomného prekladu.“.

**3.** V § 58 ods. 1 písm. c) sa na konci čiarka nahrádza bodkočiarkou a pripájajú sa tieto slová: „pri výsluchu agenta konajúceho pod dočasnou alebo trvalou legendou sa namiesto týchto údajov uvedie len kód krycích údajov o totožnosti agenta.“.

**4.** Slová „zaručený elektronický podpis“ vo všetkých tvaroch sa v celom texte zákona nahrádzajú slovami „kvalifikovaný elektronický podpis“ v príslušnom tvare.

**5.** V § 59 ods. 1 tretej vete sa za slová „stranu zápisnice“ vkladajú slová „alebo v elektronickej podobe každý samostatný elektronický dokument tvoriaci zápisnicu kvalifikovaným elektronickým podpisom podľa osobitného predpisu“.

**6.** V § 59 sa za odsek 1 vkladá nový odsek 2, ktorý znie:

„(2) Zápisnicu v elektronickej podobe osoby podľa odseku 1 autorizujú podľa osobitného predpisu. Ak vypočúvaný alebo iná osoba pribratá k úkonu nemôže zápisnicu v elektronickej podobe autorizovať, podpíše zápisnicu v listinnej podobe.“.

Doterajšie odseky 2 a 3 sa označujú ako odseky 3 a 4.

**7.** V § 65 ods. 3 sa slovo „orgánu“ nahrádza slovom „subjektu“, bodka na konci tretej vety sa nahrádza bodkočiarkou a pripájajú sa tieto slová: „to neplatí, ak si adresát prevezme zásielku v určenej odbernej lehote.“.

**8.** V § 66 ods. 3 sa slovo „orgánu“ nahrádza slovom „subjektu“ a na konci tretej vety sa pripájajú tieto slová: „alebo ak si adresát prevezme zásielku v určenej odbernej lehote“.

**9.** V § 112 ods. 1 sa slová „predmetu plnenia, na ktorého držanie sa vyžaduje osobitné povolenie, ktorého držanie je zakázané, ktorý pochádza z trestného činu alebo ktorý je určený na spáchanie trestného činu“ nahrádzajú slovami „predmetu plnenia alebo poskytnutia služby, na ktorých držanie alebo poskytovanie sa vyžaduje osobitné povolenie, ktorých držanie alebo poskytovanie je zakázané, ktoré pochádzajú z trestného činu alebo ktoré sú určené na spáchanie trestného činu“.

**10.** V § 117 ods. 3 sa na konci pripája táto veta: „V trestnom konaní pri použití agenta konajúceho pod dočasnou alebo trvalou legendou, sa namiesto týchto údajov uvedie len kód krycích údajov o totožnosti agenta.“.

**11.** V § 117 ods. 10 prvej a druhej vete sa za slovo „pravá“ vkladajú slová „aj krycia“.

**12.** V § 117 ods. 11 prvej vete sa za slovo „jeho“ vkladajú slová „pravá aj krycia“.

**13.** V § 120 ods. 4 prvej vete a § 128 ods. 3 druhej vete sa na konci pripájajú tieto slová: „a ak ide o trestné činy spáchané v súvislosti s porušením colných predpisov alebo daňových predpisov v oblasti dane z pridanej hodnoty pri dovoze a spotrebných daní finančnú správu.“.

**14.** V § 131 ods. 2 sa slová „príslušné krycie údaje agenta a“ nahrádzajú slovami „kód krycích údajov o totožnosti agenta a krycie“.

**15.** V § 145 ods. 2 štvrtá veta znie: „Posudok sa doručuje aj obhajcovi, ak o to požiada; doručuje sa na trovy obhajoby, ak nejde o ustanoveného obhajcu.“.

**16.** V § 155 ods. 1, 2 a 5 sa na konci pripája táto veta: „Ak podozrivá osoba alebo obvinený po márnej výzve odmietne dobrovoľne strpieť úkony uvedené v tomto odseku, môžu byť tieto vykonané proti ich vôli na základe príkazu podľa odseku 4.“.

**17.** V § 155 ods. 3 sa za slová „a odobratie vzorky na účel analýzy deoxyribonukleovej kyseliny“ vkladajú slová „alebo na účely zistenia, či nie je ovplyvnený návykovou látkou“.

**18.** V § 205 ods. 1, § 215 ods. 3, § 218 ods. 1 a § 228 ods. 3 sa za slovo „korupcie,“ vkladajú slová „trestného činu machinácie v súvislosti s konkurzným a vyrovnávacím konaním, trestného činu machinácie pri verejnom obstarávaní a verejnej dražbe,“.

**19**. V § 215 ods. 2 písm. d) sa vypúšťajú slová „ktorý je prečinom a“ a za slová „sexuálneho zneužívania“ sa vkladá čiarka a slová „trestný čin týrania blízkej osoby a zverenej osoby“.

**20.** V § 216 ods. 5 sa slová „§ 51 ods. 4 písm. k)“ nahrádzajú slovami „§ 51 ods. 4 písm. l)“.

**21.** V § 216 ods. 6 písmeno b) znie:

„b) je vedené trestné stíhanie pre korupciu, trestný čin machinácie v súvislosti s konkurzným a vyrovnávacím konaním, trestný čin machinácie pri verejnom obstarávaní a verejnej dražbe, alebo“.

**22.** V § 220 ods. 2 písmeno b) znie:

„b) je vedené trestné stíhanie pre korupciu, trestný čin machinácie v súvislosti s konkurzným a vyrovnávacím konaním, trestný čin machinácie pri verejnom obstarávaní a verejnej dražbe, alebo“.

**23.** V § 228 ods. 5 sa na konci pripája táto veta: „Ak na základe žiadosti slovenského justičného orgánu vykonal justičný orgán iného štátu úkon právnej pomoci až po prerušení trestného stíhania, v trestnom stíhaní sa pokračuje vykonaním tohto úkonu právnej pomoci.“.

**24.** Doterajší text § 229 sa označuje ako odsek 1 a dopĺňa sa odsekom 2, ktorý znie:

„(2) Prerušenie trestného stíhania nie je prekážkou pre rozhodnutie podľa § 97 a 98, ani prekážkou konania o samostatnom návrhu prokurátora na uloženie ochranného opatrenia podľa § 236 ods. 1.“.

**25.** V § 231 písm. m) a § 398 ods. 1 sa slovo „vyšetrenie“ nahrádza slovom „vyšetrovanie“.

**26**. V § 331 ods. 2 sa slovo „horná“ nahrádza slovom „dolná“ a slová „prevyšuje osem“ sa nahrádzajú slovami „je najmenej dvanásť“.

**27.** V § 364 ods. 1 úvodnej vete sa na konci vkladá čiarka a pripájajú sa tieto slová: „najneskôr však do podania obžaloby alebo návrhu na schválenie dohody o vine a treste“.

**28.** V § 444a ods. 4 sa za slovo „od“ vkladá slovo „výkonu“.

**29.** V § 537 odsek 3 znie:

„(3) Ak je na vykonanie dožiadania podľa tohto zákona potrebný príkaz orgánu činného v trestnom konaní alebo súdu alebo rozhodnutie podľa § 539 ods. 1, vyžaduje sa, aby čin, ktorého sa dožiadanie týka, bol trestným činom podľa právneho poriadku dožadujúceho štátu aj právneho poriadku Slovenskej republiky.“.

**30.** Za § 542 sa vkladajú § 542a a 542b, ktoré vrátane nadpisov znejú:

„§ 542a

Výsluch s použitím videokonferenčného zariadenia na žiadosť Slovenskej republiky

(1) Ak z vážnych dôvodov nie je žiaduce alebo možné, aby sa osoba, ktorá má byť vypočutá, dostavila osobne na územie Slovenskej republiky, môže príslušný orgán požiadať cudzí orgán o zabezpečenie výsluchu obvineného, svedka alebo znalca prostredníctvom videokonferenčného zariadenia. Ustanovenia § 61b, § 121a § 134 sa použijú primerane.   
 (2) Žiadosť podľa odseku 1 musí obsahovať okrem náležitostí uvedených v § 533 ods. 1, aj základné otázky, ktoré majú byť vypočutej osobe položené, údaje o totožnosti a procesnom postavení osoby, ktorá bude vykonávať výsluch na území Slovenskej republiky, dôvod, pre ktorý je potrebné, aby bola osoba vypočutá s použitím videokonferenčného zariadenia a doslovné znenie ustanovení právnych predpisov Slovenskej republiky, podľa ktorých sa bude pri výsluchu postupovať.

(3) Príslušný orgán vykonáva výsluch s použitím videokonferenčného zariadenia podľa ustanovení tohto zákona primerane; súčasne zohľadní požiadavky cudzieho orgánu smerujúce k tomu, aby pri výsluchu boli dodržané základné princípy právneho poriadku dožiadaného štátu. Ak im nemôže vyhovieť a ak sa nedohodne s cudzím orgánom o spôsobe vykonávania výsluchu, výsluch ukončí.

§ 542b

Výsluch s použitím videokonferenčného zariadenia na žiadosť cudzieho štátu

(1) Výsluch s použitím videokonferenčného zariadenia sa môže vykonať na žiadosť cudzieho orgánu, ak z vážnych dôvodov nie je žiaduce alebo možné, aby sa osoba, ktorá má byť vypočutá, dostavila osobne na územie dožadujúceho štátu. Vykonanie výsluchu zabezpečí na základe žiadosti o právnu pomoc príslušný prokurátor podľa § 538, s použitím § 61b, § 121 a § 134 primerane. Ak cudzí orgán žiada o vykonanie úkonu sudcom, úkon vykoná sudca príslušného okresného súdu.

(2) Výsluch obvineného alebo podozrivého s použitím videokonferenčného zariadenia možno vykonať len s jeho súhlasom podľa práva štátu, ktorého orgán o vykonanie úkonu žiada a po rozhodnutí súdu podľa § 539 ods. 2, ak medzinárodná zmluva neustanovuje inak.

(3) Na predvolanie dotknutej osoby sa primerane použijú ustanovenia tohto zákona.

(4) Pred začatím výsluchu slovenský orgán vykonávajúci úkon overí totožnosť vypočúvanej osoby, čo zaznamená do zápisnice. Počas výsluchu dozerá na dodržiavanie základných zásad právneho poriadku Slovenskej republiky. Ak sa domnieva, že v priebehu výsluchu dochádza k ich porušeniu, výsluch okamžite preruší a zabezpečí nápravu.

(5) Vypočúvaná osoba má právo odmietnuť vypovedať podľa tohto zákona, aj podľa právnej úpravy dožadujúceho štátu. O tejto možnosti musí byť poučená.

(6) Slovenský orgán vykonávajúci úkon po skončení výsluchu spíše zápisnicu o výsluchu, v ktorej uvedie dátum a miesto výsluchu, údaje o totožnosti vypočutej osoby, údaje o totožnosti a procesnom postavení osôb, ktoré sa zúčastnili výsluchu vo vykonávajúcom štáte, údaje o prísahách a technické podmienky, za akých sa výsluch uskutočnil. Orgán vykonávajúci úkon zašle túto písomnosť dožadujúcemu orgánu.“.

**31.** § 544 vrátane nadpisu znie:

„§ 544

Cezhraničné sledovanie

(1) Za podmienok ustanovených v medzinárodnej zmluve môže útvar Policajného zboru pri sledovaní osoby vstúpiť na územie iného štátu a pokračovať v sledovaní osoby aj na území tohto štátu na základe povolenia vydaného príslušným cudzozemským orgánom po predchádzajúcej žiadosti o právnu pomoc.

(2) Príkaz na postup podľa odseku 1 vydáva predseda senátu a v prípravnom konaní prokurátor.

(3) Ak vec neznesie odklad, je postup podľa odseku 1 možný aj bez príkazu na základe súhlasu prezidenta Policajného zboru alebo ním poverenej osoby. O tejto skutočnosti musí byť ihneď informovaný orgán, ktorý by bol inak oprávnený vydať príkaz podľa odseku 2.

(4) Informácie získané z cezhraničného sledovania, ktoré nebolo povolené, nemožno na účely dokazovania v trestnom konaní použiť.

(5) Cudzie orgány môžu cezhraničné sledovanie na území Slovenskej republiky vykonať za podmienok ustanovených v medzinárodnej zmluve. Ak medzinárodná zmluva neurčuje, ktorý orgán Slovenskej republiky je príslušný udeliť súhlas s vykonaním cezhraničného sledovania na území Slovenskej republiky, udeľuje takýto súhlas formou príkazu na sledovanie prokurátor krajskej prokuratúry, v služobnom obvode ktorej sa má úkon vykonať; ak nemožno dopredu určiť miestnu príslušnosť, príkaz vydá prokurátor Krajskej prokuratúry v Bratislave. Ustanovenia § 113 a 114 sa použijú primerane.

(6) Ak vec neznesie odklad, a ak to ustanovuje medzinárodná zmluva, môže cudzozemský orgán prekročiť štátnu hranicu a pokračovať v sledovaní osôb na území Slovenskej republiky aj bez predchádzajúceho súhlasu, ihneď po prekročení štátnej hranice je však povinný o tom informovať prezidenta Policajného zboru, alebo ním poverenú osobu. Príslušný prokurátor môže na základe žiadosti o právnu pomoc udeliť na také sledovanie súhlas dodatočne. Ak je sledovanie vykonávané s použitím informačno-technických prostriedkov a písomný príkaz cudzieho justičného orgánu je k dispozícii, musí príkaz prokurátora najneskôr do 24 hodín od jeho vydania potvrdiť sudca pre prípravné konanie. Cudzozemský orgán je povinný sledovanie ihneď ukončiť, ak je o to požiadaný príslušným orgánom Slovenskej republiky alebo ak nedostane súhlas príslušného justičného orgánu do 5 hodín od prekročenia štátnej hranice.“.

**32.** Za § 544 sa vkladá § 544a, ktorý vrátane nadpisu znie:

„§ 544a

Spoločný vyšetrovací tím

(1) Spoločný vyšetrovací tím na plnenie úloh trestného konania možno vytvoriť na základe dohody na špecifický účel a obmedzený čas, ak

1. trestné konanie vedené na území Slovenskej republiky vyžaduje vykonanie zložitých úkonov aj v zahraničí,
2. vyšetrovanie trestného činu uskutočňuje niekoľko štátov, pričom okolnosti prípadu vyžadujú ich koordinovaný a spoločný postup, alebo
3. vyšetrovanie trestného činu uskutočňované v zahraničí jedným alebo niekoľkými štátmi vyžaduje vykonanie zložitých úkonov na území Slovenskej republiky.

(2) Žiadosť na uzavretie dohody podľa odseku 1 predkladá príslušný prokurátor prostredníctvom generálnej prokuratúry príslušnému orgánu cudzieho štátu. Žiadosť musí obsahovať

1. označenie trestnej veci, v ktorej je potrebné vytvoriť spoločný vyšetrovací tím vrátane popisu skutku a právnej kvalifikácie,
2. dôvody, cieľ vytvorenia a dobu trvania spoločného vyšetrovacieho tímu,
3. údaje o totožnosti členov tímu za Slovenskú republiku,
4. pracovný jazyk,
5. spôsob riadenia, právomoci a zodpovednosť členov tímu.

(3) Orgánom príslušným na uzavretie dohody za Slovenskú republiku je generálna prokuratúra. Ak sa predpokladá vytvorenie spoločného vyšetrovacieho tímu bez existencie medzinárodnej zmluvy, generálna prokuratúra uzavrie dohodu o jeho vytvorení po predchádzajúcom prerokovaní s ministrom spravodlivosti. V ostatných prípadoch poskytne ministrovi spravodlivosti informáciu o uzavretí dohody.

(4) Vedúci spoločného vyšetrovacieho tímu je vždy justičný orgán, za Slovenskú republiku prokurátor; ostatné podmienky na činnosť spoločného vyšetrovacieho tímu upraví dohoda o jeho vytvorení.

(5) Dôkazy získané v rámci spoločného vyšetrovacieho tímu môžu byť použité v trestnom konaní v Slovenskej republike, ak boli získané podľa  právneho poriadku štátu, na území ktorého boli zabezpečené a podľa právneho poriadku Slovenskej republiky.

(6) Členovia spoločného vyšetrovacieho tímu pôsobiaci na území Slovenskej republiky sú viazaní právnym poriadkom Slovenskej republiky a pokynmi príslušného orgánu činného v trestnom konaní alebo súdu Slovenskej republiky.

(7) Ak za podmienok uvedených v odseku 1 žiada o vytvorenie spoločného vyšetrovacieho tímu príslušný orgán cudzieho štátu, použijú sa ustanovenia odsekov 1, 3 až 5 primerane.“.

**Čl. III**

Tento zákon nadobúda účinnosť 1. marca 2020.